En 61-årig mand fra Frederikshavn blev tirsdag varetægtsfængslet i fire uger. Manden havde overfaldet et yngre par med et baseballbat i Føtex.

En 61-årig mand er blevet varetægtsfængslet efter et overfald inden nytår. Den 30. december havde manden taget et baseballbat med i Føtex i Frederikshavn. Med baseballbattet tildelte den 61-årige et yngre par flere slag. Parret kommer fra Frederikshavn og blev blandt andet ramt i hovedet af baseballbattet. Det skriver Kanal Frederikshavn. De tre involverede personer kender hinanden i forvejen. Der har ifølge politiet været nogle kontroverser og uoverensstemmelser mellem dem. Det er fik altså den 61-årige til at opsøge parret i Føtex og overfalde dem med et baseballbat. Ifølge Kanal Frederikshavn var Føtex mandag eftermiddag fyldt med kunder, der købte ind til nytårsaften, så den 61-årige blev hurtigt overmandet af kunder og personale. Parret, som blev slået, kom ifølge politiets oplysninger ikke alvorligt til skade. Den 61-årige blev 31. december varetægtsfængslet i fire uger i et grundlovsforhør ved Retten i Aalborg. Det skriver Kanal Frederikshavn. Ingen af de tre implicerede personer er i forvejen kendte af politiet.